钦定古今图书集成/明伦汇编/氏族典/第077卷 > 《滕县志》 > 吴绰
## 钦定古今图书集成/明伦汇编/氏族典/第077卷 > 《滕县志》 > 吴绰

按《句容县志》：“绰素擅洁誉。神凤初，采药于华阳洞口，
见一小儿手把大珠三颗，戏于松下。绰见之，因前询
谁氏子，儿奔入洞中，绰恐为虎所害，遂从入欲救之，
见儿化龙形，一手握三珠，填左耳中。绰素刚胆，以药
斧㔉之，落左耳而三珠已失所在，龙亦不见。出不十
馀步，洞门闭矣。后上皇封绰为素养先生。”